stanford-oval/wikipedia huggingface dataset:
Park Tae-hwan
Ura

Park nousi kansainväliseen maineeseen vuoden 2006 Aasian kisoissa Dohassa, jossa hän voitti kolme kultamitalia, yhden hopean ja kolme pronssimitalia. Park osallistui samana vuonna Tyynenmeren-mestaruuskilpailuihin, joissa hän voitti kaksi kultamitalia ja yhden hopeamitalin sekä lyhyen radan MM-kilpailuihin, joissa sai kaksi hopeaa. Vuonna 2007 hän voitti uinnin maailmanmestaruuskilpailuissa Melbournessa kultaa 400 metrin vapaauinnissa ajalla 3.44,30 ja pronssia 200 metrin vapaauinnissa.
Pekingissä 2008 Park sai maansa ensimmäisen olympiakullan uinneissa, kun hän voitti 400 metrin vapaauinnin Aasian-ennätysajalla 3.41,86. Myös 200 metrin vapaauintifinaalissa Park rikkoi Aasian-ennätyksen uituaan 1.44,85, mutta tämä riitti vain hopealle. Voiton vei kisojen kolmannella kullallaan ja maailmanennätysajalla Michael Phelps.
Park sai 2010 Aasian kisoissa kolme kultaa, kaksi hopeaa ja kaksi pronssia sekä Tyynenmeren-mestaruuskilpailuissa yhden kulta- ja hopeamitalin. Shanghain MM-kilpailuissa 2011 hän voitti 400 metrin vapaauinnin ajalla 3.42,04.
Lontoon olympialaisissa 2012 Park saavutti hopeaa 400 metrin vapaauinnissa. Hänet hylättiin matkan alkuerässä varaslähdön vuoksi, mutta protestin jälkeen hän pääsi loppukilpailuun. Park voitti hopeaa myös 200 metrin vapaauinnista, jakaen sen 400 metrin olympiavoittaja Sun Yangin kanssa.
Park voitti Tyynenmeren-mestaruuskilpailuissa 2014 kultaa 400 metrin vapaauinnissa. Saman vuoden Aasian kisoissa hän saavutti yhden hopeamitalin ja viisi pronssia. Syyskuussa 2014 Park antoi dopingnäytteen, joka sisälsi kiellettyä testosteronia. Sen esitettiin olevan peräisin Parkin kiropraktikolta saamasta ruiskeesta. Maaliskuussa 2015 Park sai 1,5 vuoden kilpailukiellon, joka päättyy maaliskuussa 2016. Käryn seurauksena hän menetti Aasian kisoissa 2014 saavuttamansa mitalit.
Park sijoittui Rio de Janeiron olympialaisissa 2016 parhaimmillaan kymmenenneksi 400 metrin vapaauinnissa. Hän voitti saman vuoden Windsorin lyhyen radan MM-kilpailuissa kultaa 200 metrin (ajalla 1.41,03), 400 metrin (3.34,59) ja 1 500 metrin (14.15,51) vapaauinneissa.
Aiheesta muualla

Kuvia tai muita tiedostoja aiheesta Park Tae-hwan Wikimedia Commonsissa
Miesten 400 metrin vapaauinnin olympiavoittajat
Miesten 400 metrin vapaauinnin pitkien ratojen maailmanmestarit
Oscar-gaala 1937

| Oscar-gaala 1937 |
| --- | --- |
Päiväys:  1937-03-044. maaliskuuta 1937
Paikka:  Biltmore Hotel, Los Angeles, Kalifornia, Yhdysvallat
Juontaja:  George Jessel
Kohokohtia
Paras elokuva:  Ziegfeld, naisten kuningas
Paras ohjaaja:  Frank Capra Mr. Deeds tulee kaupunkiin
Paras miespääosa:  Paul Muni Tohtori Louis Pasteur
Paras naispääosa:  Luise Rainer Ziegfeld, naisten kuningas
Eniten palkintoja:  Seikkailija – Anthony Adverse (4)
Eniten ehdokkuuksia:  Seikkailija – Anthony Adverse ja Ziegfeld, naisten kuningas (7)
 ← 1936  Oscar-gaala  1938 →
Oscar-gaala 1937 oli järjestyksessä yhdeksäs Yhdysvaltain elokuva-akatemian palkintogaala, joka pidettiin 4. maaliskuuta 1937 Biltmore Hotelissa, Los Angelesissa. Gaalan juontajana toimi näyttelijä-tuottaja George Jessel.
Ensimmäisen kerran jaettiin palkinnot parhaille mies- ja naissivuosille.
Ottana

| Ottana (Otzàna) |
| --- | --- |

 Sijainti Nuoron maakunnassa
 Ottana
 Koordinaatit: 40.234°0′0″N, 9.042°0′0″E 
Valtio:   Italia
Alue:  Sardinia
Maakunta:  Nuoro
Pinta-ala:  
 – Kokonaispinta-ala:  45,07 km²
Korkeus:  185 m
Väkiluku:  2 307
Aikavyöhyke:  UTC+1
 – Kesäaika:  UTC+2
Postinumero:  08020
Suuntanumero(t):    0784
Rekisterikilpi:  NU
 
 http://www.comune.ottana.nu.it 
Infobox OKVirheellinen NIMI-arvo: 
Ottana (sardiksi Otzàna) on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 2 307 asukasta (vuonna 2016) ja sen pinta-ala on 45,07 neliökilometriä. Se sijaitsee 185 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Ottana Wikimedia Commonsissa
Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
Palajärvi (järvi)

| Palajärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°19′14″N, 26°03′38″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Iso-Rapaseen 
Järvinumero:  14.173.1.008
Mittaustietoja
Pinnankorkeus:  92,7 m  
Pituus:  600 m  
Leveys:  370 m  
Rantaviiva:  1,719 km  
Pinta-ala:  13,162 ha  
Saaria:  ei saaria 
 fiPalajärvi 
Palajärvi  on Päijät-Hämeessä Heinolassa Lusin lähellä sijaitseva järvi.
Maantietoa

Järven pinta-ala on 13 hehtaaria, se on 600 metriä pitkä ja 350 metriä leveä. 
Siinä ei ole kartan mukaan saaria. Järven rantaviivan pituus on 1,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Tuusjärven valuma-alueeseen (14.173) järvi kuuluu. Järven vedenpinnan korkeus on 92,7 metriä mpy.
Patrik Rikama-Hinnenberg

| Henkilötiedot |
| --- | --- | --- | --- |
Syntymäaika: 8. helmikuuta 1983 (ikä 41)
Syntymäpaikka: Vantaa, Suomi
Pelipaikka: oikea laitapuolustaja
Pituus: 177 cm
Junioriseurat
1988–1994: VJS
1995–1997: HJK
2002–2003: HJK
Seurat
| Vuodet | Seura | O | (M) |
| 2001 | PoHU | – | (–) |
| 2003 | LPS | 11 | (1) |
| 2004 | HJK | 1 | (0) |
| 2004 | → Klubi 04 | 20 | (1) |
| 2005–2006 | Atlantis | 37 | (0) |
| 2007–2010 | IFK Mariehamn | 71 | (1) |
| 2007 | → IFFK | 4 | (0) |
| 2011–2012 | GIF Sundsvall | 29 | (0) |
| 2013 | Etăr 1924 | 7 | (0) |
| 2013 | Haka | 3 | (0) |
| Yhteensä | Yhteensä | 183 | (3) |
 Seurajoukkueuran tilastot kattavat vain kansalliset sarjat.
Patrik Rikama-Hinnenberg (aik. Rikama, s. 8. helmikuuta 1983 Vantaa) on entinen suomalainen jalkapalloilija. Hän oli pelipaikaltaan oikea laitapuolustaja.
Rikama-Hinnenberg on edustanut juniorivuosinaan Vantaan Jalkapalloseuraa ja Helsingin Jalkapalloklubia. Läpimurtoa HJK:ssa edustustasolle ei kuitenkaan tullut ja hän pelasi vain yhdessä liigaottelussa – tämä kaudella 2004. Kaudeksi 2005 hän siirtyi Ykkösen Atlantikseen, jota hän edusti kahden vuoden ajan. Kaudeksi 2007 Rikama vaihtoi Atlantiksen IFK Mariehamniin, jossa hän teki läpimurtonsa Veikkausliiga-tasolle. Hän pelasi neljänä kautena 71 ottelua ja teki yhden maalin.
Neljän Maarianhaminan-kauden jälkeen vuonna 2011 Rikama siirtyi Ruotsiin Superettanissa pelanneeseen GIF Sundsvalliin vuoden sopimuksella. Saman vuoden kesänä pelaaja ja GIF Sundsvall tekivät myös jatkosopimuksen ja kauden päätteeksi seura nousi maan pääsarja Allsvenskaniin. Allsvenskan-kaudella Rikama kuitenkin jäi vähäiselle peliajalle. Helmikuussa 2013 hän siirtyi Bulgarian liigan Etariin. Kausi jäi siellä kuitenkin kesken seuran ajauduttua talousvaikeuksiin.
Elokuussa 2013 Rikama-Hinnenberg palasi Suomeen ja liittyi Ykkösessä pelanneeseen Valkeakosken Hakaan loppukauden pituisella sopimuksella.
Mustasjärvi

| Mustasjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°20′22″N, 25°00′16″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Naukajärveen 
Järvinumero:  35.784.1.008
Mittaustietoja
Pinnankorkeus:  139,3 m  
Rantaviiva:  1,125 km  
Pinta-ala:  5,162 ha  
Saaria:  ei saaria 
 fiMustasjärvi 
Mustasjärvi Mustajärvi on Päijät-Hämeessä Padasjoella  sijaitseva järvi.
Maantietoa

Järven pinta-ala on 5,2 hehtaaria ja se on 450 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Vesijaon valuma-alueeseen (35.784) se kuuluu. Järven vedenpinnan korkeus on 139,3 metriä mpy.
Patrik Ogilwie

Patrik Ogilwie (1606-1674) oli Suomessa asunut, skotlantilaissukuinen sotilas ja maaherra.
Ogilwien isä oli skotti William Ogilwie, joka oli tullut Ruotsin palvelukseen.
Patrik Ogilwie oli majuri Turun läänin jalkaväkirykmentissä 10.10.1632 ja everstiluutnantti samassa rykmentissä 4.7.1642. Hänet mainitaan Ruotsiin naturalisoituna aatelismiehenä 1642 ja hänet otettiin Ruotsin ritarihuoneelle vuonna 1642 numerolla 277. Hän oli eversti Turun jalkaväkirykmentissä 30.5.1655 ja Viipurin itäisen jalkaväkirykmentin eversti 3.8.1657. Hänet nimitettiin Käkisalmen läänin maaherraksi 1.8.1660. Patrik Ogilwie oli aikanaan Suomen rikkaimpia miehiä.
Ogilwie kuoli keväällä 1674. Hänet haudattiin 13.12.1674 Turun tuomiokirkkoon kasvatti-isänsä, vuonna 1621 kuolleen eversti Samuel Cockburnin hautaan.
Ottaa tyypit

| Ottaa tyypit Chebaleba |
| --- | --- | --- |

Studioalbumin tiedot
 Julkaistu: 30. toukokuuta 2014
 Formaatti: CD, LP
 Tuottaja(t): Kube, Ville Tuuliniemi, BeatBin, Visva
 Tyylilaji: rap
 Levy-yhtiö: Monsp Records
Listasijoitukset
  Suomen virallinen lista: 37.
Chebaleban muut julkaisut
| Mieli sairastaa EP 2012 | Ottaa tyypit 2014 |   |
Ottaa tyypit on rap-artisti Chebaleban 30. toukokuuta 2014 julkaistu pitkäsoitto. Sen julkaisee Monsp Records. Albumin kappaleesta "Pitää mennä" julkaistiin musiikkivideo helmikuussa 2014 ja kappaleesta "Standby" maaliskuussa samana vuonna. Kolmas musiikkivideo julkaistiin toukokuussa 2014 kappaleesta "Kuumalle hiekalle". Ottaa tyypit nousi parhaimmillaan Suomen virallisen albumilistan 37. sijalle.
Kappaleet

Aamuset – 3.02
Ottaa tyypit – 3.31
Ootan – 3.05  (mukana Puppa J, taustalaulu SisKoH)
Sipataan & smoukataan – 4.58
Standby – 4.51  (mukana DJ Ibusal & Mäkki)
Kuumalle hiekalle – 3.26
Syttyy – 3.31  (mukana Tantr Slangrr & Juno)
Ei oo mikää kiire – 4.32  (mukana RicoWamos & Kube)
Tasapainoo – 3.47
Se on niin – 3.52  (mukana 10 000, taustalaulu SisKoH)
Anna olla – 2.44  (mukana Väinöväinö)
Yönritari – 3.42
Pitää mennä – 4.16  (taustalaulu Nefer)
Kappale "Kuumalle hiekalle" sisältää samplen Nylon Beatin kappaleesta "Kuumalle hiekalle".
Biitit

Ville Tuuliniemi: 2, 3, 5, 6, 9, 10, 12
Kube: 1, 8, 11
Visva: 7, 13
BeatBin: 4
Otta

| Otta |
| --- | --- |
 Ilmakuva vuodelta 2018.
 Otta
 Koordinaatit: 61°46′14″N, 9°32′29″E 
Valtio:  Norja
Lääni:  Innlandet
Kunta:  Sel
Pinta-ala:  
 – Maa:  2,2 km²
Väkiluku (2023):  2 302
 – Väestötiheys:  1 046,4 as./km²
Infobox OKVirheellinen NIMI-arvo: 
Otta on taajama Selin kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on 2,2 neliökilometriä ja asukasluku 2 302 vuonna 2023. Otta otti käyttöön kaupunkinimityksen vuonna 2000.
Kuvia

Katunäkymää vuonna 2015.
Ottan asema Dovren radan varrella.
Prillar-Gurin patsas muistuttaa Kringenin taistelusta vuonna 1612.
Aiheesta muualla

Kuvia tai muita tiedostoja aiheesta Otta Wikimedia Commonsissa
Paula Marshall

Paula Marshall (s. 12. kesäkuuta 1964) on yhdysvaltalainen näyttelijä.
Rockvillessä Marylandissa syntynyt Marshall opiskeli Robert E. Peary High Schoolissa. Hän meni 12. lokakuuta 2003 naimisiin näyttelijä Danny Nuccin kanssa ja sai ensimmäisen lapsensa 40-vuotiaana maaliskuussa 2005.
Laajalle yleisölle Marshall alkoi tulla tunnetuksi 1990-luvun alussa vierailevasta roolistaan sarjassa Kesä 68. Toisena päänäyttelijänä hän oli vuosina 2008–2010 esitetyssä tilannekomediassa Sinkkuisä Gary.
Muita televisiosarjoja, joissa hän on esiintynyt, ovat muiden muassa Seinfeld ja Sports Night. Hänen uransa ei rajoitu televisioon, vaan käsittää myös elokuvia, kuten Villin tusinan (2003).
Aiheesta muualla

Paula Marshall Internet Movie Databasessa. (englanniksi)
Paul Doornbusch

Paul Doornbusch (s. 1959 Melbourne) on australialainen säveltäjä.
Doornbusch opiskeli sävellystä Barry Conynghamin ja Peter Tahourdinin johdolla Melbournen yliopistossa vuosina 1980–83. Lisäksi hän sai siellä kitaransoiton opetusta. Vuosina 1992–94 Doornbusch opiskeli Haagin kuninkaallisen konservatorion Instituut voor Sonologiessa elektronisen musiikin sävellystä ja esittämistä Paul Bergin johdolla; siellä hän myös tutustui Richard Barrettiin. Doornbuschin sävellyksiin kuuluu kamari-, kuoro- ja pianomusiikkia sekä elektroakustisia ja multimediateoksia. Niitä on esitetty Australian lisäksi Argentiinassa, Belgiassa, Kanadassa, Ranskassa, Saksassa, Irlannissa, Italiassa, Japanissa, Liettuassa, Alankomaissa, Uudessa-Seelannissa, Puolassa, Sveitsissä, Yhdistyneessä kuningaskunnassa ja Yhdysvalloissa.
Doornbusch on toiminut myös tutkijana. Hän on kirjoittanut artikkeleita muun muassa algoritmisestä sävellyksestä ja tietokonemusiikista. Hän julkaisi kirjan The Music of CSIRAC (2005), ja hänen käsialaansa on myös kaksi lukua tietokonemusiikin historiasta kirjassa The Oxford Handbook of Computer Music (2009). Doornbusch on tehnyt tutkimus- ja opetustyötä muun muassa Haagin kuninkaallisessa konservatoriossa, Melbournen yliopistossa, RMIT-yliopistossa ja New Zealand School of Musicissa.
Paul Donoghue

Paul Donoghue (s. 18. tammikuuta 1949 Auckland) on uusiseelantilainen roomalaiskatolinen piispa. Hänestä tuli Societas Mariaen jäsen 7. tammikuuta 1969, ja hän sai pappisvihkimyksensä 29. kesäkuuta 1975. Hänet nimitettiin Rarotongan hiippakunnan johtoon 11. huhtikuuta 2011, ja piispaksi vihkiminen seurasi 16. heinäkuuta. Pääkonsekraattorina toimi Stuart France O'Connell, jota avustivat Charles Daniel Balvo ja Denis George Browne.
Paveletskajan metroasema

Paveletskajan metroasema tarkoittaa seuraavia asioita:
Paveletskajan metroasema (Zamoskvoretskaja), Zamoskvoretskaja-linjan asema.
Paveletskajan metroasema (Koltsevaja), Koltsevaja-linjan asema.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Paveletskajan metroasema”, voi hakea sivunnimihaulla, laajalla sivunnimihaulla tai tekstihaulla.
Patricia Rozema

Patricia Rozema vuonna 2015.
Patricia Rozema (s. 20. elokuuta 1958 Kingston, Ontario) on kanadalainen elokuvaohjaaja, joka tuli Denys Arcandin ja Atom Egoyanin ohella tunnetuksi 1980-luvun Toronto New Wave -ryhmän elokuvantekijänä. Hänet tunnetaan muun muassa naisten välisen rakkauden kuvaajana.
Rozema syntyi Ontarion Kingstonissa alankomaalaiseen kalvinistiperheeseen, jossa television katselu oli kiellettyä ja teatteriesityksenkin tyttö näki vasta 16-vuotiaana. Hän opiskeli filosofiaa ja englanninkielistä kirjallisuutta Calvin Collegessa Yhdysvaltojen puolella Michiganissa. Rozema työskenteli lyhyen aikaa toimittajana kunnes sai ohjata ensimmäisen pitkän elokuvansa Merenneitojen laulu (1987). Se pohtii voyeurismin, omistushalun ja kielen haltuunoton kysymyksiä.
Rozeman elokuvia esitettiin vuoden 1995 Rakkautta ja anarkiaa -festivaalin Focus on Canada -sarjassa.
Elokuvaohjauksia

Merenneitojen laulu (I've Heard the Mermaids Singing, 1987)
Valkoinen huone (White Room, 1990)
Montrealin tarinoita (Montréal vu par..., 1991, episodielokuvan yksi tarina)
Kun yö saapuu (When Night Is Falling, 1995)
Kasvattitytön tarina (Mansfield Park, 1999)
Happy Days, (Samuel Beckettin näytelmästä, 2000)
Kit Kittredge – Neiti Neuvokas (Kit Kittredge: An American Girl, 2008)
Into the Forest (2008)
Aiheesta muualla

Patricia Rozema Elonetissä.
Patricia Rozema Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Patricia Rozema
Käännös suomeksi
Panevėžysin kunnallispiiri

| Panevėžysin kunnallispiiri (Panevėžio rajono savivaldybė) |
| --- | --- |
 vaakuna

Valtio:   Liettua
Lääni:  Panevėžysin lääni
Hallinnollinen keskus:  Panevėžys
Pinta-ala:  
 – Kokonaispinta-ala:  2179 km²
Väkiluku (2008):  42 986
 – Väestötiheys:  19,7 as./km²
 
 www.panrs.lt  
Infobox OKVirheellinen NIMI-arvo: 
Panevėžysin kunnallispiiri (liett. Panevėžio rajono savivaldybė) on yksi Liettuan kuudestakymmenestä kunnallispiiristä, joka sijaitsee Panevėžysin läänissä. Kunnallispiiri ympäröi Panevėžysin kaupungin, joka on oma kaupunkikuntansa. Panevėžys toimii kunnallispiirin hallinnollisena keskuksena, vaikka se itse ei olekaan osa kunnallispiiriä. Vuonna 2008 kunnallispiirin väkiluku oli 42 986 asukasta.
Asutuskeskukset > Kaupungit

Panevėžys (hallinnollinen keskus, virallisesti ei ole osa kunnallispiiriä)
Ramygala
Asutuskeskukset > Kauppalat

Krekenava
Naujamiestis
Asutuskeskukset > Kylät

Dembava
Velžys
Piniava
Pažagieniai
Jotainiai
Liūdynė
Vaivadai
Šilagalys
Aiheesta muualla

Wikimedia Commonsissa on kuvia tai muita tiedostoja aiheesta .
Kunnallispiirin virallinen sivusto (Arkistoitu – Internet Archive) (liettuaksi) (englanniksi)
Panevėžysin lääni
| --- | --- |
Kunnat:  Biržain kunnallispiiri • Kupiškisin kunnallispiiri • Panevėžysin kaupunkikunta • Panevėžysin kunnallispiiri • Pasvalysin kunnallispiiri • Rokiškisin kunnallispiiri
Kaupungit:  Biržai • Vabalninkas • Kupiškis • Subačius • Panevėžys • Ramygala • Pasvalys • Joniškėlis • Rokiškis • Obeliai • Pandėlys
Kauppalat:  Nemunėlio Radviliškis • Šimonys • Skapiškis • Alizava • Krekenava • Naujamiestis • Pumpėnai • Saločiai • Pušalotas • Vaškai •  Juodupė • Kamajai • Panemunėlis
Kylät:  Biržai (kylä) • Rinkuškiai • Medeikiai • Kirdonys • Naciūnai • Germaniškis • Parovėja • Noriūnai • Šepeta • Rudiliai • Aukštupėnai • Adomynė • Dembava • Velžys • Piniava • Pažagieniai • Jotainiai • Liūdynė • Vaivadai • Šilagalys • Mikoliškis • Ustukiai • Narteikiai • Pajiešmeniai • Kavoliškis • Skemai • Laibgaliai • Bajorai
Liettuan läänit ja kunnallispiirit
| --- | --- |
Alytus:   Alutys  Druskininkai  Varēna  Lazdijai 
Kaunas:   Birštonas  Jonava  Kaišiadorys  Kaunas  Kaunasin kaupunkikunta  Kēdainiai  Prienai  Raseiniai 
Klaipėda:   Klaipėdan kaupunkikunta  Klaipėdan kunnallispiiri  Kretinga  Neringa  Palangan kaupunkikunta  Skuodas  Šilutė 
Marijampolė:   Kalvarija  Marijampolėn kunta  Šakiai  Vilkaviškis  Kazlų Rūdan kunta 
Panevėžys:   Biržai  Kupiškis  Panevėžysin kaupunkikunta  Panevėžysin kunnallispiiri  Pasvalys  Rokiškis 
Šiauliai:   Akmenė  Joniškis  Kelmė  Pakruojis  Radviliškis  Šiauliain kaupunkikunta  Šiauliain kunnallispiiri 
Tauragė:   Jurbarkas  Pagėgiai  Šilalė  Tauragė 
Telšiai:   Mažeikiai  Plungė  Rietavas  Telšiai 
Utena:   Anykščiai  Ignalina  Utena  Visaginasin kaupunkikunta  Zarasai  Molėtai 
Vilna:   Elektrėnai  Šalčininkai  Širvintos  Švenčionys  Trakai  Ukmergė  Vilnan kaupunkikunta  Vilnan kunnallispiiri
Ott Lepland

| Ott Lepland |
| --- | --- |

Henkilötiedot
Syntynyt: 17. toukokuuta 1987 (ikä 37) Tallinna, Viro
Muusikko
Aktiivisena:  1995–
Tyylilajit:  pop, soul
Soittimet:  laulu, piano
Levy-yhtiöt:  Crunch Industry
Aiheesta muualla
www.lepland.ee
  [ Muokkaa Wikidatassa ] [ ohje ]  
Ott Lepland (s. 17. toukokuuta 1987 Tallinna, Viro) on virolainen laulaja. Julkisuuteen hän nousi kotimaassaan Idols-formaattiin perustuvan Eesti otsib superstaari -kilpailun kolmannen tuotantokauden voittajana vuonna 2009. Lepland tuli kansainvälisen yleisön tietoisuuteen vuoden 2012 Eurovision laulukilpailussa.
Lepland aloitti laulajanuransa jo kouluikäisenä. Vuosina 1995–1996 hän julkaisi neljä lastenlaulualbumia. Ammattimainen ura alkoi kuitenkin laulukilpailun voiton myötä vuonna 2009. Samana vuonna hän julkaisi ensimmäisen albuminsa, joka kantoi hänen omaa nimeään. Toinen albumi "Laulan ma sind" ilmestyi vuonna 2011. Lepland myös opiskelee Georg Otsa nimeline Tallinna Muusikakool -nimisessä musiikkioppilaitoksessa Tallinnassa.
Eurovision laulukilpailu 2012

Lepland edusti Viroa vuoden 2012 Eurovision laulukilpailussa vironkielisellä kappaleellaan "Kuula". Hän selviytyi toisesta semifinaalista loppukilpailuun, jossa sijoittui 6. sijalle.
Albumit

"Ott Lepland" (2009)
"Laulan ma sind" (2011)
"Öö mu kannul käib" (2012)
"Siinpoolne" (2015)
"Maailm mu ees" (2016)
Oslon hallintokortteli

Nygaardsvoldin aukio vuonna 2005.
Oslon hallintokortteli (norj. Regjeringskvartalet) on Oslossa Akersgatan varrella sijaitseva hallintorakennusten ryhmä. Se vahingoittui pahasti heinäkuun 2011 terrori-iskussa, minkä jälkeen monet ministeriöt siirtyivät väliaikaisiin tiloihin muualle Osloon. Jälleenrakennustyöt ovat kesken vuonna 2021 ja niiden odotetaan valmistuvan vuonna 2029.
Rakennukset > Høyblokka

Høyblokka on nimensä mukaisesti korkein hallintokorttelin rakennus, ja se valmistui vuonna 1958. Vuonna 1990 sitä korotettiin kahdella kerroksella, jotka saivat silloisen pääministerin mukaan lempinimen "Sysen ullakko". Pääministerin konttori sijaitsi talossa vuoteen 2011. Høyblokka kuuluu jälleenrakennuksessa säilytettäviin rakennuksiin.
Rakennukset > G-blokka

G-blokka eli Gamle regjeringsbygning on Henrik Bullin suunnittelema jugend-tyylinen rakennus, joka valmistui vuonna 1906. Se on ollut valtiovarainministeriön käytössä vuodesta 1978, eikä kärsinyt suuria tuhoja terrori-iskussa.
Rakennukset > Y-blokka (purettu)

Pohjaratkaisultaan Y-kirjainta muistuttava Y-blokka vaurioitui terrori-iskussa. Sen kohtalosta käytiin pitkä vääntö, jonka tuloksena se päätettiin korvata uudelle rakennuksella ja purettiin kesällä 2020. Y-blokka valmistui vuonna 1970 ja sai vaikutteita Unescon päämajasta Pariisissa. Sen ulkoseinässä oleva koristelu oli Pablo Picasson suunnittelema. Rakennuksessa toimi opetusministeriö.
Rakennukset > S-blokka (purettu)

Vuonna 1978 valmistuneessa rakennuksessa toimivat työministeriö sekä terveys- ja sosiaaliministeriö terrori-iskuun saakka. S-blokka vaurioitui niin pahasti, että se purettiin.
Rakennukset > R4 (purettu)

S-blokkan viereen valmistui vuonna 1988 R4, jossa oli öljy- ja energiaministeriön sekä elinkeino- ja ulkomaankauppaministeriön toimitilat. Rakennuksen katolla oli laskeutumispaikka helikopterille. R4 vaurioitui pahasti terrori-iskussa ja purettiin vuonna 2019.
Rakennukset > R5

Vuosina 1994–1996 valmistuneessa R5:ssa toimivat liikenne- ja viestintäministeriö, kunta- ja modernisaatioministeriö, öljy- ja energiaministeriö sekä lapsi- ja tasa-arvoministeriö. Rakennus ei juuri vahingoittunut terrori-iskussa.
Rakennukset > R6

Kolmesta rakennuksesta koostuva R6 valmistui vuonna 2012. Siinä toimivat terveys- ja sosiaaliministeriö sekä maatalous- ja ruokaministeriö.
Aiheesta muualla

Kuvia tai muita tiedostoja aiheesta Oslon hallintokortteli Wikimedia Commonsissa
Rakennusten sijoittuminen kartalla: 1) R4 3) S-blokka 40) G-blokka 42) Høyblokka 44) Y-blokka 59) R5
Høyblokka
G-blokka
Y-blokka
S-blokka
R5
R4
R6
Patrice Leconte

Patrice Leconte vuonna 2006
Patrice Leconte (s. 12. marraskuuta 1947, Pariisi, Ranska) on ranskalainen elokuvaohjaaja ja -käsikirjoittaja. Hän kuului myös Cannesin filmifestivaalien tuomaristoon vuonna 2006. Ensimmäiset elokuvansa Leconte ohjasi 1960-luvulla. Leconte ohjaa edelleen aktiivisesti elokuvia.
Valikoitu filmografia

Spesialistit (1984)
Monsieur Hire (1988)
Tango (1992)
Tyttö sillalla (1999)
Saint-Pierren murhenäytelmä (2000)
Intiimit tunnustukset (2004)
Pasir Panjangin metroasema

Pasir Panjang on Singaporen Mass Rapid Transit -metrojärjestelmän asema Queenstownissa Singaporen keskisellä suuralueella. Se avattiin 8. lokakuuta 2011. Asemaa käyttävät Circle Linen junat.